עונת 2021/2022 ב-NBA

עונת 2021/2022 היא העונה ה-76 של ליגת ה-NBA. בעונה זו חזרה הליגה ללוח הזמנים הסטנדרטי שלה, לאחר שמגפת הקורונה שיבשה את לוח הזמנים בשתי העונות הקודמות. משחקי קדם העונה החלו ב-3 באוקטובר 2021, והעונה הסדירה נפתחה ב-19 באוקטובר והסתיימה ב-10 באפריל 2022. משחקי פלייאוף ה-NBA נערכו בין 16 באפריל ל-17 ביוני 2022. משחק האולסטאר התקיים ברוקט מורגג' פילדהאוס, אולמה הביתי של קבוצת קליבלנד קאבלירס, ב-22 בפברואר 2022.

באליפות עונה זו זכתה גולדן סטייט ווריורס, בפעם השביעית בתולדותיה, לאחר שגברה בסדרת הגמר על בוסטון סלטיקס, בתוצאה 4–2. שחקן הווריורס, סטפן קרי, זכה בתואר ה-MVP של סדרת הגמר.

אירועים בולטים:
לקראת עונת משחקים זו עברה הליגה לשחק עם כדורי-סל של חברת וילסון, לאחר 38 שנים בהן השתמשה בכדורים של חברת ספולדינג.
בדומה לעונת , אז חגגה הליגה 50 שנה להיווסדה, ציינה ה-NBA בעונה זו את 75 שנות קיומה. סמל "75 שנה לליגה", שצורתו יהלום, הופיע על פרקטי אולמות הקבוצות, וכן על הסחורות השונות של הליגה. כמו כן, באוקטובר 2021 הציגה הליגה את "קבוצת השנה ה-75 של ה-NBA".
האצטדיון הביתי של מיאמי היט, שהיה ידוע בעבר בשם אמריקן איירליינס ארנה, שינה את שמו ל-"FTX Arena". האצטדיון הביתי של פיניקס סאנס, הידוע בעבר בשם "פיניקס סאנס ארנה", שינה את שמו לפוטפרינט סנטר. האצטדיון הביתי של אוקלהומה סיטי ת'אנדר, הידוע בעבר בשם צ'ספיק אנרג'י ארנה, שינה את שמו ל-"Paycom Center". לאחר עונה אחת בטמפה, פלורידה, נתנה ממשלת קנדה לטורונטו ראפטורס לחזור לשחק בסקוטיה-בנק ארנה שבטורונטו. בעונה הקודמת, הראפטורס נאלצו לשחק את משחקי הבית שלהם באמלי ארנה על מנת להימנע מקשיים הקשורים במגפת הקורונה במעברי הגבול התכופים בין ארצות הברית לקנדה.
 סטפן קרי חלף על פני ריי אלן ברשימת קלעי 3 נקודות המובילים בתולדות ה-NBA.

דראפט 2021
דראפט ה-NBA 2021 נערך ב-29 ביולי 2021 בברקליס סנטר, אולמה הביתי של קבוצת ברוקלין נטס. בהגרלת ה"לוטרי" שנערכה ב-22 ביוני, נקבע שדטרויט פיסטונס תבחר ראשונה בדראפט, ובשלושת המקומות הבאים יבחרו יוסטון רוקטס, קליבלנד קאבלירס וטורונטו ראפטורס, בהתאמה.

שינויים בסגלי הקבוצות

חילופי מאמנים

שחקני NBA בולטים שפרשו ממשחק

מעברי שחקנים בולטים

אולסטאר 2022 
משחק האולסטאר של ה-NBA נערך ב-21 בפברואר 2022 באולם רוקט מורגג' פילדהאוס שבקליבלנד. כמדי שנה, עשרת השחקנים הפותחים במשחק נבחרו על פי שקלול קולות של אוהדים, שחקני הליגה ופרשנים, ואת 14 השחקנים המחליפים בחרו מאמני הליגה (בסך הכול 5 שחקני חמישייה ו-7 מחליפים מכל אזור). שני השחקנים בעלי מספר הקולות הרב ביותר לפתוח בחמישיות (אחד מהמזרח ואחד מהמערב) משמשים כ"קפטנים" של קבוצתם, אותה הם מרכיבים מתוך יתר השחקנים שנבחרו להשתתף במשחק, במהלך "דראפט" בין הקפטנים בו הם בוחרים את השחקנים לסירוגין.

לברון ג'יימס (לוס אנג'לס לייקרס) וקווין דוראנט (ברוקלין נטס) זכו במספר הקולות הרב ביותר, ובכך נבחרו לשמש כשני הקפטנים. את החמישייה הפותחת של "קבוצת "לברון" השלימו סטפן קרי, דמאר דרוזן, יאניס אדטוקומבו וניקולה יוקיץ', ומחליפי הקבוצה היו לוקה דונצ'יץ', דריוס גרלנד, דונובן מיטשל, כריס פול, פרד ואנווליט, ג'ימי באטלר וג'רט אלן. את החמישייה הפותחת של "קבוצת דוראנט" הרכיבו טריי יאנג, ג'ה מוראנט, אנדרו ויגינס, ג'ייסון טייטום וג'ואל אמביד (דוראנט עצמו החמיץ את המשחק בשל פציעה), ומחליפי הקבוצה היו לאמלו בול, דווין בוקר, דג'ונטה מארי, זאק לאבין, כריס מידלטון, קארל-אנתוני טאונס ורודי גובר מלבד דוראנט, גם ג'יימס הארדן ודריימונד גרין הפצועים נבחרו למשחק אך לא השתתפו בו.

במשחק האולסטאר ניצחה "קבוצת לברון" בתוצאה 160-163, וסטפן קרי זכה בתואר ה-MVP של המשחק לאחר שקלע 50 נקודות.

קבוצת דוראנט

קבוצת לברון

 פצועים ^- דריימונד גרין וג'יימס הארדן לא שותפו במשחק בשל פציעות.

אירועים נוספים 
 משחק הכוכבים העולים - נערכה ב-18 בפברואר. במשחק העולים בשנה זו, השתנה הפורמט. במשחק נבחרו 28 רוקיז, שחקני עונה שנייה ושחקני ג'י-ליג. השחקנים חולקו ל-4 קבוצות (7 שחקנים בכל קבוצה), בכל קבוצה מחויב שחקן ג'י-ליג אחד. המאמנים של הקבוצות היו כוכבי עבר, ריק בארי, גארי פייטון, אייזיאה תומאס וג'יימס וורת'י. ארבע הקבוצות התחרו במתכונת של טורניר. הקבוצה המנצחת הייתה קבוצתו של בארי, שכללה את קייד קנינגהם (ה-MVP של המשחק), דייסון דניאלס, אוון מובלי, אייזק אוקורו, אלפרן שנגון, ג'יישון טייט ופרנץ וגנר.
 תחרות השלשות - נערכה ב-19 בפברואר. הזוכה בתחרות היה קארל-אנתוני טאונס ממינסוטה טימברוולבס. משתתפים נוספים בתחרות היו סי. ג'יי מקולום, זאק לאבין, לוק קנארד, דזמונד ביין, טריי יאנג, פרד ואנווליט, פאטי מילס.
 תחרות ההטבעות - נערכה ב-19 בפברואר. הזוכה בתחרות היה אובי טופין מניו יורק ניקס. משתתפים נוספים בתחרות היו קול אנתוני, חואן טוסקנו-אנדרסון וג'יילן גרין.
 אתגר הכישורים - נערכה ב-19 בפברואר. באתגר הכישורים השנה, השתנה הפורמט. בחירה של שלוש קבוצות המתחרות זו בזו ב-3 אתגרים, כל אתגר שבו הם מצליחים בתוצאה הטובה ביותר מזכה את הקבוצה בנקודות. הקבוצות השנה בתחרות הן, אדטוקומבוס (הקבוצה כוללת את יאניס אדטוקומבו, ת'נאסיס אדטוקומבו ואלכס אדטוקומבו), הרוקיז (הקבוצה כוללת את קייד קנינגהם, סקוטי בארנס וג'וש גידי), ואילו את הקבוצה המנצחת, הקאבס (הקבוצה כוללת את אוון מובלי, דריוס גרלנד וג'רט אלן)

העונה הסדירה

טבלת העונה הסדירה

מובילי הקטגוריות הסטטיסטיות

שיאים עונתיים למשחק

פרסים

פרסים עונתיים 
להלן רשימות הזוכים והמועמדים הרשמיים לכל אחד מהפרסים העונתיים:

חמישיות העונה:

חמישיות ההגנה של העונה:

חמישיות הרוקיז של העונה:

פלייאוף 2022

פליי-אין 
רק ששת הקבוצות המובילות בכל אזור עולות לסיבוב הראשון של פלייאוף ה-NBA, בעוד שארבעת הקבוצות הבאים ישתתפו בטורניר הפליי-אין. בכל אזור: הקבוצה במקום ה-7 מארחת את הקבוצה במקום ה-8 בסבב ההזדמנות הכפולה והקבוצות צריכה לנצח משחק אחד כדי לעלות, כשהמנצחת במשחק זה מקבלת את המקום השביעי בפלייאוף. כל אחת מהקבוצות במקום ה-9 והקבוצה במקום ה-10 צריכות שתי ניצחונות כדי לעלות לפלייאוף. הקבוצה במקום ה-9 מארחת את הקבוצה במקום ה-10 בסיבוב ההדחה, כאשר המפסידה מודחת. המפסידה בסבב ההזדמנות הכפולה מארחת את המנצחת במשחק סיבוב ההדחה, כשהמנצחת מקבלת את המקום ה-8 והמפסידה מודחת.

מזרח

מערב

פלייאוף 
כל אחת מסדרות הפלייאוף משוחקת בשיטת הטוב משבעה משחקים, כלומר הקבוצה הראשונה אשר מגיעה לארבעה ניצחונות מנצחת בסדרה.

סגל האלופה, גולדן סטייט ווריורס: סטפן קרי, דריימונד גרין, קליי תומפסון, אנדרו ויגינס, ג'ורדן פול, קוון לוני, אוטו פורטר, גארי פייטון השני, נמניה בייליצה, אנדרה איגודלה, דיימיון לי, ג'ונתן קומינגה, חואן טוסקנו-אנדרסון ומוזס מודי (ג'יימס וייזמן, כריס צ'יוזה וקווינדרי ות'רספון נכללו בסגל אך לא השתתפו בפלייאוף).מאמן ראשי: סטיב קר.

קישורים חיצוניים

הערות שוליים

2021/2022
NBA
NBA